TRENČÍN.Vodiči sú nepoučiteľní. Policajti v kraji denne prichytia šoférov za volantom pod vplyvom alkoholu. Včera policajti Obvodného oddelenia z Trenčína na ceste od Trenčianskej Turnej do Trenčína spozorovali auto v priekope. Predpokladali, že vodič potrebuje pomoc, preto sa otočili a vrátili sa k vozidlu pomôcť vodičovi.
"Policajti stotožnili vodiča vozidla Seat, ktoré zapadlo v priekope. 59-ročný Jozef z okresu Trenčín policajtom uviedol, že sa chcel otočiť na vozovke, zapadol a nemohol sa dostať späť na cestu.Následne vodiča policajti podrobili dychovej skúške. Jozef hodinu pred poludním nafúkal 0,78 mg/l, čo predstavuje 1,63 promile alkoholu," uviedla polícia na svojom profile na sociálnej sieti.